section_heading: Igračka karijera
paragraph_text: Kao nogometaš počeo je u SPAL-u, 1964. godine. Nakon tri sezone preselio je u Romu, gdje je osvajanjem talijanskog kupa došao do prvog trofeja u karijeri. Potom je prodan u Juventus, gdje se zadržao od 1969. do 1976. odigravši 239 utakmica, u kojima je zabio 41 pogodak. Od 1972. do 1976. nastupio je 32 puta za talijansku reprezentaciju. U plavom je dresu 8 puta bio strijelac, a jedan od tih golova je onaj za pobjedu svoje momčadi protiv Engleske na Wembleyju. Bila je to prva pobjeda Azzura nad Gordim Albionom. Nakon Juvea, karijeru je završio u Milanu.